घायल सुरक्षाकर्मियों की पहचान सीआरपीएफ की 27वीं वाहिनी की डेल्टा कंपनी में असिस्टेंट सब इंस्पेक्टर श्याम सुंदर दास पुलिस एसपीओ मुदस्सर अहमद डार के रुप में हुई है। दोनों को उपचार के लिए श्रीनगर स्थित सैन्य अस्पताल में लाया गया। इस बीच, पुलिस और सीआरपीएफ के जवानों ने घटनास्थलल और उसके साथ सटे इलाकों की घेराबंदी करते हुए तलाशी अभियान चलाया। फिलहाल, किसी भी आतंकी संगठन ने इस हमले की जिम्मेदारी नहीं ली है।